จังหวัดฟูกูชิมะ

จังหวัดฟูกูชิมะ  เป็นจังหวัดหนึ่งในประเทศญี่ปุ่น ตั้งอยู่บริเวณภาคโทโฮกุบนเกาะฮนชู เมืองหลวงอยู่ที่นครฟูกูชิมะ
เศรษฐกิจและอุตสาหกรรมที่สำคัญคือ บริเวณตามชายฝั่งทะเลมีการตกปลาและมีอาหารทะเล มีการผลิตพลังงานเกี่ยวกับไฟฟ้าและเจาะจงที่อุตสาหกรรมที่กำเนิดพลังปรมาณู มีอุตสาหกรรมหนักอยู่หลายแห่ง จังหวัดฟูกูชิมะเป็นศูนย์กลางของอุตสาหกรรมอิเล็กทรอนิกส์และซอฟต์แวร์ และเด่นในด้านอาหารทะเล
จากเหตุแผ่นดินไหวและคลื่นสึนามิวันที่ 11 มีนาคม พ.ศ. 2554 ซึ่งมีศูนย์กลางอยู่ในจังหวัดมิยางิทางตอนเหนือ จังหวัดฟูกูชิมะได้รับความเสียหายใหญ่หลวงและได้รับความสนใจเป็นพิเศษจากผลของการประกาศ "ภาวะฉุกเฉินพลังงานนิวเคลียร์" และการอพยพผู้อยู่อาศัยหลายพันคนซึ่งอาศัยอยู่ใกล้กับโรงไฟฟ้านิวเคลียร์ฟูกูชิมะแห่งที่หนึ่ง บางส่วนของโรงไฟฟ้าเกิดระเบิดขึ้นเมื่อเวลา 8.30 น. GMT เมื่อวันที่ 12 มีนาคม พ.ศ. 2554 และประชาชนอีก 45,000 คนได้รับผลกระทบจากคำสั่งอพยพเพิ่มเติม โรงไฟฟ้าดังกล่าวดำเนินการโดยบริษัทผลิตไฟฟ้าโตเกียว ตั้งอยู่ในเมืองโอกูมะ อำเภอฟูตาบะ
== ภูมิศาสตร์ ==
จังหวัดฟูกูชิมะตั้งอยู่ทางใต้สุดของภูมิภาคโทโฮกุ มีอาณาเขตติดต่อกับจังหวัดยามางาตะและจังหวัดมิยางิทางทิศเหนือ และมีอาณาเขตติดต่อกับภูมิภาคอื่นของญี่ปุ่นอีกสองภูมิภาคได้แก่ชูบุ (จังหวัดนีงาตะ) ทางทิศตะวันตก และคันโต (จังหวัดกุมมะ จังหวัดโทจิงิ และจังหวัดอิบารากิ) ทางทิศใต้ ชายฝั่งด้านตะวันออกติดต่อกับมหาสมุทรแปซิฟิก
== การปกครอง ==
{| border="0" style="background: none; margin: 1em auto 1em auto;"
|+ แผนที่จังหวัดฟูกูชิมะแสดงเขตการปกครองต่าง ๆ  
|-
|
|}
จังหวัดฟูกูชิมะประกอบด้วย 13 นคร 13 อำเภอ 31 เมือง และ 15 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดยนครทั้ง 13 แห่งในจังหวัดฟูกูชิมะมีพื้นที่รวมกัน 6,031.54 ตารางกิโลเมตร หรือคิดเป็นร้อยละ 43.76 ของพื้นที่จังหวัด และมีประชากรรวม 1,579,063 คน หรือคิดเป็นร้อยละ 82.50 ของประชากรทั้งจังหวัด
=== นคร ===
=== อำเภอ เมือง และหมู่บ้าน ===
จังหวัดฟูกูชิมะมี 13 อำเภอ โดยแต่ละอำเภอมีเขตการปกครองต่าง ๆ ดังนี้
ไฟล์:Kawanuma District in Fukushima Prefecture.svg|อำเภอคาวานูมะ
ไฟล์:Soma District in Fukushima Prefecture.svg|อำเภอโซมะ
ไฟล์:Date District in Fukushima Prefecture.svg|อำเภอดาเตะ
ไฟล์:Tamura District in Fukushima Prefecture.svg|อำเภอทามูระ
ไฟล์:Nishishirakawa District in Fukushima Prefecture.svg|อำเภอนิชิชิรากาวะ
ไฟล์:Futaba District in Fukushima Prefecture.svg|อำเภอฟูตาบะ
ไฟล์:Minamiaizu District in Fukushima Prefecture.svg|อำเภอมินามิไอซุ
ไฟล์:Yama District in Fukushima Prefecture.svg|อำเภอยามะ
ไฟล์:Adachi District in Fukushima Prefecture.svg|อำเภออาดาจิ
ไฟล์:Ishikawa District in Fukushima Prefecture.svg|อำเภออิชิกาวะ
ไฟล์:Iwase District in Fukushima Prefecture.svg|อำเภออิวาเซะ
ไฟล์:Onuma District in Fukushima Prefecture.svg|อำเภอโอนูมะ
ไฟล์:Higashishirakawa District in Fukushima Prefecture.svg|อำเภอฮิงาชิชิรากาวะ
== วิกฤตการณ์นิวเคลียร์ ==
หลังจากแผ่นดินไหวเมื่อวันที่ 11 มีนาคม พ.ศ. 2554 เครื่องปฏิกรณ์สองเครื่องจากทั้งหมดหกเครื่องที่โรงไฟฟ้านิวเคลียร์ฟูกูชิมะแห่งที่หนึ่งเกิดระเบิดขึ้น ภายหลังแกนเชื้อเพลิงหลอมละลายและเกิดเพลิงไหม้ขึ้นที่เครื่องปฏิกรณ์อีกสามเครื่อง ถึงแม้ว่าโรงไฟฟ้านิวเคลียร์ที่เสียหายนี้ในโอกูมะ จะอยู่ห่างจากนครฟูกูชิมะไปราว 50 ไมล์ จากการขยายพื้นที่อพยพขนาดใหญ่โดยรอบโรงไฟฟ้านิวเคลียร์ ราษฎรจำนวนมากถึงอพยพไปยังละแวกใกล้เคียง รวมทั้งนครฟูกูชิมะด้วย ระดับกัมมันตรังสีใกล้กับโรงไฟฟ้านิวเคลียร์สูงสุดที่ 400 มิลลิซีเวิร์ต/ชั่วโมง ซึ่งเป็นระดับกัมมันตรังสีที่สูงที่สุดเท่าที่เคยตรวจวัดในประเทศญี่ปุ่น
== อ้างอิง ==
 
ฟูกูชิมะ